Nøgne Ø var en del av den første bølgen av norske mikrobryggerier, de ble startet i 2009 av Gunnar Wiig og Kjetil Jikiun. Nøgne Ø er Norges største mikrobryggeri (ja eg innser at det kan diskuteres om mikrobryggeri er rett betegnelse her). I en pressemelding 14.september annonserte de noen store endringer som allerede har satt igang opphetede debatter i sosiale media.

Her er pressemeldingen:

NØGNE Ø ENDRER EMBALLASJEFORMAT OG FÅR NY DESIGNPROFIL

Nøgne Ø er svært stolte over å presentere bryggeriets nye designprofil.

Logo, etiketter og all øvrig grafisk profilering har nå fått en ansiktsløftning tilpasset dagens marked.

Tanken bak det nye designkonseptet har på mange måter vært å finne frem det stramme og enkle uttrykket som preget de første flaskene som kom fra Nøgne Ø for 15 år siden. I en jungel av stadig mer fargerike og detaljfylte etiketter i ølhyllene, ønsker vi å fremstå med både tydelighet og sørlandsk enkelhet. Innholdet i flasker og bokser vil imidlertid fortsatt ha kompleksiteten og smaksrikdommen som alltid har kjennetegnet øl fra Nøgne Ø!

Det nye designkonseptet er utviklet av Punktum Design i København, i samarbeid med RelationsPeople.

FØRST I NORGE MED NÆRINGSINNHOLD PÅ ALLE ETIKETTER!

Sammen med et nytt format og mer utfyllende informasjon på etikettene, ønsker vi også å gi våre kunder en enda bedre totalopplevelse når de kjøper våre øl.

Hvert øl er utstyrt med 4-6 ord med smaksassosiasjoner som skal gi kunden et hint om hvilke smaksprofiler hun/han kan forvente. Et smaksbarometer angir graden av sødme, fruktighet, bitterhet og tørrhet i ølet. Detaljert ingrediensliste, anbefalt serveringstemperatur og fargeangivelse for hver øl er også angitt på etikettene.

Som første bryggeri i Norge vil Nøgne Ø også trykke næringsinnhold på alle sine øltyper.

UT MED 0,5 L, INN MED 0,33 L!

I 15 år har vi tappet vårt øl på 0,5 L flasker og -bokser. Fra 1.september 2017 vil alt øl på Nøgne Ø tappes på 0,33L emballasje. Å bytte ut den ikoniske 0,5L-flasken vår er en naturlig utvikling, og en nødvendig tilpasning til et marked i endring.

Pesonlig liker jeg designen veldig godt-i et marked hvor utseendet blir viktigere liker jeg at Nøgne holder på det tradisjonelle og vil nå egentlig stikke seg ut med et enkelt design om man f.eks sammenligner med produsenter som Cervisian, Amundsen med flere-som jeg forøvrig også liker svært godt….variasjon er bra!



Når det gjelder 0.33 flakene/boksene er jeg litt mer usikker-noen av mine favoritter er Nøgne Ø øl i 0.5 glassflasker som denne….



Jeg kommer til å savne å få denne-og andre- på 0.5l glassflasker. På den annen side- jeg kommer ikke til å savne å måtte kvitte meg med alle glassflaskene….jeg drikker såpass mye øl at det å få flaskene til glassinnsamlingen er et irritasjonsmoment. Det er rett og slett slik at 0.33-spesielt på boks- er mye mer praktisk-og de holder bedre på kvaliteten. Det er også greiere med 0,33 når man kjøper nye øl for å smake-0,5 blir fort både mye og dyrt om ølen ikke faller helt i smak.

Konklusjon-jeg kommer til å savne 0,5 for de ølene jeg allerede liker godt, men utover det ønsker jeg 0,33-spesielt på boks-velkommen.